הת'ר גראהם

הת'ר ג'ואן גראהם (באנגלית: Heather Joan Graham; נולדה ב-29 בינואר 1970) היא שחקנית ודוגמנית אמריקאית, הידועה בעיקר בזכות הופעתה בדרמת הפשע של גאס ואן סנט "דראגסטור קאובוי" (1989), בסרט הדרמה המוערך של פול תומאס אנדרסון "לילות בוגי" (1997), "אבודים בחלל" (1998), בקומדיה של ג'יי רואץ' "אוסטין פאוורס: המרגל שתקע אותי" (1999), "שחק אותה סטאר" (1999), "נכון שזה לא נכון" (2001), בסרט האימה "ממעמקי הגיהנום" (2001) ובקומדיה המצליחה "בדרך לחתונה עוצרים בווגאס" (2009) ובהמשכו "הנגאובר 3: חוזרים לווגאס" (2013). גראהם נולדה במילווקי, ויסקונסין שבארצות הברית למשפחה נוצרית-קתולית. אחותה הגדולה היא גם כן שחקנית – איימי גראהם, אימה היא מורה וסופרת ואביה סוכן FBI. במשך לימודיה בבית ספר גראהם החלה להופיע בסדרת משחק הטלוויזיה "Scrabble", בפרסומות שונות בטלוויזיה ובכמה סרטי טלוויזיה. היא הופיעה לראשונה ב-1988 בסרט הקומדיה "רישיון לנהוג". לאחר שסיימה את לימודיה, גראהם למדה אנגלית במשך שנתיים באוניברסיטת קליפורניה בלוס אנג'לס. לאחר שנתיים החליטה להפסיק את לימודיה באוניברסיטה כדי להקדיש למשחק את כל זמנה, למרות התנגדות הוריה. לאחר מכן היא עברה להוליווד, שם היא עבדה בעבודות שונות בזמן שהיא מבססת את עצמה בתור שחקנית. הופעתה הראשונה בטלוויזיה הייתה בסרט "Mrs. Soffel", הסרט השני שהיא הופיעה בו היה "תלמיד מחליף". ב-1991 היא שיחקה בסדרת הטלוויזיה "טווין פיקס" בתפקיד אנני בלאקבורן. פריצת הקריירה שלה הייתה כאשר שיחקה בסרט "לילות בוגי" (1997) בתפקיד "נערת הרולר", שם היא נראית בסצנות עירום והייתה מועמדת לכמה פרסים על תפקידה בסרט. ב-1999 היא שיחקה בסרט "אוסטין פאוורס: המרגל שתקע אותי" בתפקיד "פליסיטי שאגוול", ובאותה שנה גם הופיעה בקליפ של לני קרביץ "American Woman". בטלוויזיה גראהם הופיעה בתפקיד אורח בסדרות "סקס והעיר הגדולה", "סקראבס" וב"משפחה בהפרעה". ב-2001 שיחקה גראהם בסרט "ממעמקי הגיהנום", ובנוסף היא גם שיחקה בכמה סרטים עצמאיים כמו: "הגורו". באותה שנה גראהם דורגה על ידי "פיפל (מגזין)" במצעד "100 האנשים הכי יפים בהוליווד" ודורגה ב-Top 50. ב-2002 שיחקה בסרט "הרוג אותי ברכות", מותחן ארוטי שביים צ'ן קאיגה. ב-2003 שיחקה בסרט "סדנה לעצבים", וב-2006 היא שיחקה בסדרה הקומית "Emily's Reasons Why Not", ובסרט "בובי". בשנת 2008, היא כיכבה בסרט "המרוץ להיריון". ב-2009 שיחקה בסרט המצליח "בדרך לחתונה עוצרים בווגאס", ב"מחסלות לשעבר" ו"בוגי ווגי". ב-2010, שיחקה בסרט "אבי ההמצאה" בכיכובו של קווין ספייסי. בשנת 2011, הופיעה ב"חמישה ימים של מלחמה" וב-2012, הופיעה ב"אודות שרי" לצד ג'יימס פרנקו. ב-2005 גראהם הפכה לדוגמנית של חברת "Garnier". בשנת 2013, שיחקה בסרט ההמשך "הנגאובר 3: חוזרים לווגאס" ו"קרניים" לצד דניאל רדקליף. בשנת 2014 שיחקה בקומדיה "משתוללת" בכיכובה של סלינה גומז, והתארחה בסדרה "קליפורניקיישן". בשנת 2016 כיכבה בקומדיה "החבר המת שלי" בבימויו של אנתוני אדוארדס ולצידם של קתרין מוניג וג'ינה גרשון. ב-23 באוגוסט 2024 יצא לאור הסרט "Place of Bones" בו גראהם מככבת בתפקיד פנדורה. גראהם מתרגלת מדיטציה טרנסנדנטלית מאז 1991. בשנת 1992 גרהאם יצאה עם השחקן ג'יימס וודס. בשנים 2011 עד 2018 הייתה בזוגיות עם הבמאי והתסריטאי הישראלי יניב רז. הת'ר גראהם, ברשת החברתית אקס (טוויטר) הת'ר גראהם, ברשת החברתית אינסטגרם הת'ר גראהם, ברשת החברתית טיקטוק הת'ר גראהם, במסד הנתונים הקולנועיים IMDb (באנגלית) הת'ר גראהם, באתר "אידיבי", מאגר הידע העברי לקולנוע ישראלי ועולמי הת'ר גראהם, באתר AllMovie (באנגלית) הת'ר גראהם, באתר Rotten Tomatoes (באנגלית) הת'ר גראהם, באתר Metacritic (באנגלית) הת'ר גראהם, במסד הנתונים הקולנועיים KinoPoisk (ברוסית) הת'ר גראהם, באתר Last.fm (באנגלית) הת'ר גראהם, באתר MusicBrainz (באנגלית) הת'ר גראהם, באתר Genius נחום מוכיח, גלי ההתר, באתר ynet, 6 בנובמבר 2002 אורי קליין, מנגינה פשוטה, באתר הארץ, 22 בספטמבר 2003 אורון שמיר, עכבר העיר, משחק אותה אלטמן, באתר הארץ, 31 בינואר 2007 אורון שמיר, עכבר העיר, בדרך לחתונה עוצרים בווגאס: הקומדיה של השנה, באתר הארץ, 31 ביולי 2009 Heather Graham and Her Boyfriend Are Getting Serious, PEOPLE.com (באנגלית)Ross Mcdonagh, Heather Graham celebrates turning 45 with Taylor Harcott, Mail Online, ‏2015-02-02